Københavns Adresseavis, 1779-06-02
Den 14 Julii i forrige Aar døde i en Bye i Spanien kaldet Amaa y Peones, som er beliggende i Amtet Villa Diego, Sognepræsten sammesteds Joseph Gurcia i sit 91 Aar. Han var født i denne Bye og havde været Præst der i 61 Aar. Denne Mand havde forvaret et Partie Hvede af det Slags, som kaldes Spelt, siden Aaret 1719, da det var bleven indhøstet paa de Marker, som høre til Jndkomsterne af hans Præstekald. Det blev giemt i Kornhuse, som vare ophøyede over Jorden, Gulvet bestod af et Kit af Kalk og Sand, og der var en aaben Luge imod Norden og en imod Sønden i Huset, saa at Luften altid kunde trække frit igiennem. Hvert Aar eller hvert andet Aar blev Hveden bragt ud af Huset, at Støvet kunde komme derfra. Præsten vilde aldrig bruge eller sælge denne Hvede, og man meener, at hans Hensigt var, at deraf skulde bages Brød til Offer ved hans Begravelse, som siden skulde gives til de Fattige, men da herom ikke var meldt noget i hans Testammente, saa blev Hveden deelt imellem Arvingerne, hvoraf nogle vedblive at forvare deres Andeel paa samme Maade, som den Afdøde har gjort. Jndhold af den Kongelige Forordning anlangende hvad i Henseende til Qvægsygen ved Søefarten skal lagttages. Enhver Skipper og Baadfører, som fra et med Qvægsygen ubefængt Sted udi Danmark eller Hertugdomme ankomme til et andet eller til noget Sted, i Norge skal medbringe Attest fra Øvrigheden paa det Sted, hvorfra han er udgaaen, paategnet af Øvrigheder paa de Steder udi Danmark eller Hertugdommene, hvor han underves har været i Land, at ingen smitsom Syge iblant Hornqvæget i de sidst førløbne 6 Uger, havde været udi den Province, hvorfra han gik, eller de, hvor han var i Land. Ligesaa skal og enhver Skipper, som enten er udgaaen fra, eller paa sin Reise har været i Land udi nogen af de Søe=Steder, som ikke høre til nogen Province, saasom Bremmen, Hamborg, Lybek og Danzig, medbringe Øvrighedens Attest, at ingen smitsom Syge iblant Hornqvæget i de sidste 6 Uger, havde været udi Egnen deromkring paa 5 Miile nær. Fra et af Qvægsygen befængt Sted, være sig inden el ler udenlands, maae aldeles intet indføres til noget Sted udi de Kongelige Lande, med mindre det befængte Sted er en Kiøbe eller Handels=Stad, hvorfra Farten, under de herefter bestemmende Jndskrænkninger, bliver tilladt. - Fra befængte Kiøbe eller Handels=Stæder, saavelsom fra den heele Province, hvori samme ligge, maae aldeles ikke til noget Sted udi begge Riger eller Hertugdomme indføres alle Slags levende Creature, Heste undtagne, Huder og Skind, usmæltet Talg, færskt Oxe Kiød, Horn, Koe=Haar, Høe, Halm, og anden For ring, og hvad der maatte være indpakket. Dog bliver det de Qvæghandlere paa ubefængte Steder udi Hertugdommene Slesvig og Holsteen, samt fra udenrigske uanstukne Provincer, som i Følge den ved Forordningen af 30 Novembris f. A. forundte Tilladelse have indkiøbt Qvæg udi Jylland, uformeent, at lade det til Vands udføre, naar de ved Jndkiøbet, saavelsom ved Udførselen lagttage den ved bemeldte Forordning givne Forskrift. Paa samme Maade bliver Qvægs Overførsel fra en Province til anden udi Danmark tilladt. - Enhver Skipper eller Baadfører, som ankommer til noget Sted, i de Kongelige Lande, skal, naar han er afgaaen fra eller underves har været i Land paa noget Sted udi en befængt Province inden eller udenlandsk medbringe Attest fra Øvrigheden: "At alle Folk paa Fartøyet, ikke i de sidste 6 Uger have været i noget Huus, hvori sygt Qvæg findes, eller har havt Omgang med Folk, som til sygt Qvægs Rygtning ere brugte, alt efter hans og Folkenes for Øvrigheden gjorte eedelige Forklaring." Enhver Skipper eller Baadfører, som fra nogen befængt inden eller udenlandsk Province medbringer Uld eller deraf forarbeydede Vahre, Fieder, Duun, Hør, Hamp, Blaar, og hvad, som i Hamp eller Blaar maatte være indpakket, maae medbringe Attest fra Øvrigheden paa det Sted, hvor disse Vahre ere indtagne: "At Afsenderen eedeligen har declareret, at Vahrene ikke ere komne fra, eller have passeret noget befængt Sted, og Afsenderen ey heller staaer i saadan Connexion med noget befængt Sted, hvoraf Smitte kunde være at befrygte." - Naar en ankommen Skipper har produceret sine medbragte Attester, haver Toldbetientene, førend de tillade ham at gaae fra Toldboden videre ind i det Sted, hvor han er ankommen, at æske hans og tvende af hans Folkes eedelige Forklaring, om nogen af Folkene paa Fartøyet, har været i Land paa noget Sted udi en Province, hvor Sygen er, og derfra indtaget noget og Bord. - Skulle nogen Skipper, ankomme til noget Sted uden at medbringe de anbefalede Attester, maae Toldbetientene ikke tillade ham eller Folk at gaae i Land videre end paa Toldboden; men æske hans Forklaring og Aarsagen til Attesternes Mangel, hvorom de indsende deres Relation til den i Anledning af Qvæg=Sygen anordnede Commission. Dersom nogen skulle understaae sig, hemmeligen at gaae i Land, eller at udlosse noget, da skal, i Følge Forordningen af 30 November f. A., de Creature, som maatte være satte i Land, strax dræbes og nedgraves, og de øvrige foran benævnte Vahre, enten opbrændes eller nedgraves; og skal desforuden Skipperen og hans Folk være underkastede en følelig Pengemulct, eller Fæstnings Arbeyde paa 3 eller 6 Maaneder. - Da fra de Skippere, som hidkomme fra nogen udenlandsk Province, hvor Sygen ikke er, ingen Attester bliver at æske; skal Toldbetientene af Commissionen blive underrettede om, fra hvilke udenrigske Steder samme blive at medbringe.